সাংবাদিক আবদুল হাকিম শিমুল হত্যা মামলার প্রধান আসামি শাহজাদপুর পৌর মেয়র হালিমুল হক মিরুসহ ৬ আসামিকে ৫ দিনের রিমান্ড শেষে গতকাল কারাগারে পাঠানো হয়েছে। সকালে পুলিশ ৬ জনকে আদালতে হাজির করলে সিনিয়র জুডিশিয়াল ম্যাজিস্ট্রেট মো. হাসিবুল হক তাদেরকে কারাগারে প্রেরণের নির্দেশ দেন। পৌর মেয়র ছাড়া অন্যান্য আসামিরা হলেন কে এ ম নাসির উদ্দিন, আরশাদ আলী, নাজমুল ইসলাম, আলমগীর হোসেন ও জহির শেখ। জানা গেছে, ১৩ ফেব্রুয়ারি মামলার তদন্তকারী কর্মকর্তা মনিরুল ইসলাম ৭ দিনের রিমান্ড আবেদন করলে বিচারক ৫ দিনের রিমান্ড মঞ্জুর করেছিলেন। ওই দিনই পুলিশ তাদেরকে রিমান্ড নিয়েছিল।